钦定古今图书集成/明伦汇编/氏族典/第191卷 > 萧銮
## 钦定古今图书集成/明伦汇编/氏族典/第191卷 > 萧銮

按《广东通志》：“銮，潮阳人。少勤学。登宣德丁未进士，授
行人。使甘肃，擢监察御史，广西提学佥事，兴学育材。
寻丁母忧。天顺己卯，复除湖广。时宪使杨玨谪知黄
州，与卫镇抚讦奏，事下所司，銮按问如律，玨甚衔銮。
会丁生母忧去，终制癸未，补福建佥事，寻擢山西副
使。有通政张瑄者，谪知霍州，刻剥部民百馀人，伏阙”
上章。有旨移銮鞫问。瑄削籍为民，銮上疏乞归。

===萧晅===按《江西通志》：“晅字仰善，泰和人。宣德进士，官至湖广
布政使。出公帑，清积米，权宜缓急，深有德惠于民。”